《访涌泉吴文叟隐居》
宋代·苏简

水绕庭除屋近山，居人六月自清寒。
平时不起轩裳念，此去真输岩穴安。
书富五车成活计，樽开千日慰艰难。
径谋百亩从君隐，凭藉林泉寄一箪。

作者简介：（?—1166）眉州眉山人，字伯业。苏迟子。以祖恩补假承务郎。徽宗宣和初调郑州司曹，累官知严州、处州。以直秘阁帅广东，措置海盗有方。以中散大夫、直龙阁致仕。有《山堂集》。